wannaphong/clean_thaiwikipedia huggingface dataset:
# อวัธ
อวัธ (Awadh; ,) หรืออูธเป็นแคว้นที่มีความสำคัญทางประวัติศาสตร์ทางตอนเหนือของอินเดียตั้งอยู่บริเวณที่ราบลุ่มแม่น้ำระหว่างแม่น้ำยมุนาทางตะวันตกเฉียงใต้และแม่น้ำคันทักทางตะวันออก  คำว่าอวัธมาจากอโยธยาเป็นชื่อเมืองของพระราม อังกฤษเข้ามายึดแคว้นนี้ไปทีละส่วนใน พ.ศ. 2344 และยึดได้ทั้งหมดใน พ.ศ. 2399 พร้อมทั้งตั้งชื่อแคว้นนี้ใหม่ว่าแคว้นอูธ ปัจจุบันเป็นส่วนหนึ่งของรัฐอุตตรประเทศ

 ประวัติศาสตร์ 
แคว้นอวัธนี้ปรากฏชื่อในรามายณะ ส่วนในนิทานชาดกทางพุทธศาสนาเรียกแคว้นนี้ว่าแคว้นโกศล และยังคงดำรงสถานะแคว้นต่อมาจนถึงสมัยราชวงศ์โมกุล ประชาชนส่วนใหญ่นับถือศาสนาฮินดูและพูดภาษาฮินดี แคว้นอวัธแยกตัวออกมาจากจักรวรรดิโมกุลเมื่อจักรวรรดิอ่อนแอลง และปกครองโดยข้าหลวงที่เป็นมุสลิมเรียกว่านาวาบ เมืองหลวงอยู่ที่ไฟซาบาด ต่อมาย้ายไปเมืองลักเนา แม้ว่าจะถูกบริษัทอีสต์อินเดียรุกรานเมื่อ พ.ศ. 2319 แต่อวัธก็ยังรักษาสิทธิขาดในการปกครองของตนไว้ได้จนถึง พ.ศ. 2399

ตั้งแต่ พ.ศ. 2344 เป็นต้นมา อวัธเสียดินแดนให้อังกฤษไปกว่าครึ่ง ถูกปิดล้อมด้วยดินแดนของอังกฤษ นาวาบและราชสำนักไม่มีกองกำลังป้องกันตนเองอีกต่อไป อังกฤษเข้ามายึดดินแดนส่วนที่เหลือใน พ.ศ. 2399 ทำให้ชาวอวัธไม่พอใจ และเป็นหนึ่งในสาเหตุที่ทำให้เกิดกบฏซีปอยใน พ.ศ. 2400 – 2401 เมืองลักเนาเสียหายอย่างมาก หลังจากนั้น อังกฤษจึงเปลี่ยนชื่ออวัธเป็นแคว้นอูด
 อ้างอิง 
 ศรีสุรางค์ พูลทรัพย์. อวัธ ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 312 - 313
แหล่งข้อมูลอื่น
 HISTORY OF AWADH (Oudh) 
 HERALDRY OF AWADH
 Encyploaedia Iranica: AVADH
 The complete genealogy of Safdarjung
 Safdarjung
 Safdarjung coins 
 Tomb of Safdarjung
 Coins of Awadh
หมวดหมู่:รัฐสิ้นสภาพในประเทศอินเดีย
หมวดหมู่:ลัคเนา
หมวดหมู่:รัฐอุตตรประเทศ
# กองทัพพระราชอาณาจักรลาว
กองทัพพระราชอาณาจักรลาว (ลาว: ກອງທັພລາວ;) เป็นชื่อกองกำลังทหารของของพระราชอาณาจักรลาว ก่อตั้งเมื่อ 23 มีนาคมพ.ศ. 2492 อยู่ภายใต้การบริหารจัดการของกระทรวงกลาโหม ผู้บัญชาการทหารสูงสุดของกองทัพคือเจ้ามหาชีวิต

 โครงสร้าง 

การบังคับบัญชาของกองทัพแห่งราชอาณาจักรลาวอยู่ภายใต้การบังคับบัญชาของรัฐมนตรีว่าการกระทรวงกลาโหมที่เวียงจันทน์ โดยทั่วประเทศ แบ่งเป็นเขตทหารทั้งสิ้น 5 เขต ในการต่อสู้กับขบวนการปะเทดลาว กองทัพแห่งราชอาณาจักรลาวได้รับการฝึกจากกองทัพฝรั่งเศส  อุปกรณ์ส่วนใหญ่มาจากกองทัพสหรัฐ เพราะสหรัฐให้การสนับสนุนฝรั่งเศสในสงครามอินโดจีนครั้งที่ 1

 ความสัมพันธ์ทางทหาร 

ระหว่าง พ.ศ. 2505 – 2514 กองทัพสหรัฐอเมริกาให้การสนับสนุนกองทัพแห่งราชอาณาจักรลาวถึงประมาณ 500 ล้านดอลลาร์สหรัฐ ระหว่าง พ.ศ. 2514 – 2518 จัดตั้งกองทัพอากาศ ที่มีเครื่องบินโจมตีและเฮลิคอปเตอร์ กองทัพนี้สิ้นสุดลงเมื่อราชอาณาจักรลาวล่มสลายและจัดตั้งรัฐบาลสาธารณรัฐประชาธิปไตยประชาชนลาวพร้อมกับสถาปนากองทัพประชาชนแทน
# นาฏศิลป์ในประเทศลาว
นาฏศิลป์ในประเทศลาว ("นาฏกรรมลาว") เป็นนาฏศิลป์ที่เป็นเอกลักษณ์ของกลุ่มชาติพันธุ์ลาวซึ่งพบในภาคตะวันออกเฉียงเหนือของไทยด้วย และการแสดงพื้นบ้านของกลุ่มชาติพันธุ์อื่นๆ มีทั้งนาฏศิลป์ในราชสำนัก และนาฏศิลป์พื้นบ้าน เช่น หมอลำ หนังตะลุง หลวงพระบางและเวียงจันทน์เป็นแหล่งของนาฏศิลป์แบบดั้งเดิมในราชสำนัก และนาฏศิลป์ที่ได้รับอิทธิพลจากราชสำนักสยามLaos. (2001). Rubin, D., Pong C. S., Caturvedi, R., et al (ed.) World encyclopedia of contemporary theatre: Asia/Pacific. (Vol. III). New York, NY: Routlegde.

 นาฏศิลป์ดั้งเดิม 
เป็นนาฏศิลป์ที่พัฒนาขึ้นในราชสำนักล้านช้างซึ่งคล้ายกับที่พบในราชสำนักสยาม ส่วนใหญ่แสดงเรื่องพระลักษมณ์พระราม (รามเกียรติ์หรือรามายณะฉบับลาว) หรือจากนิทานชาดก รวมทั้งวรรณคดีท้องถิ่นเช่นสินไซ (สังข์ศิลป์ชัย) การแสดงแบบนี้มีสองประเภทคือโขนและละคร โขนเป็นการแสดงเรื่องพระลักษมณ์พระราม ใช้ตัวแสดงชายหญิงBrandon, J. R. (1993). The cambridge guide to asian theatre. Cambridge, UK: Cambridge University Press. ละครเป็นการแสดงที่ส่วนใหญ่ใช้ผู้หญิง ส่วนหนังตะลุงเป็นการแสดงที่คล้ายวายังของชาวมลายู และเล่นเรื่องราวที่หลากหลายกว่าโขนและละคร

 ลำลาว 
right|thumb|หมอลำและหมอแคนขณะแสดงในประเทศฝรั่งเศส
ลำลาวหรือหมอลำเป็นการแสดงดนตรีพื้นบ้านของลาว โดยนักร้องเป็นผู้เล่าเรื่อง ใช้แคนเป็นเครื่องดนตรีหลัก แต่ก็ใช้เครื่องดนตรีอื่นประกอบได้ การแสดงแบบเดียวกันนี้ในภาคตะวันออกเฉียงเหนือของไทยเรียกหมอลำ แต่ในลาว คำว่าหมอลำจะเน้นที่ตัวผู้ขับร้อง

 ฟ้อนรำพื้นเมือง 
ฟ้อนรำพื้นเมืองเป็นการฟ้อนรำที่มีความหลากหลาย โดยที่มีชื่อเสียงที่สุดคือลำตังหวายและลำสาละวันทางภาคใต้ของลาวLao cultural profile. (2008, February 26). Retrieved from http://www.culturalprofiles.net/laos/Directories/Laos_Cultural_Profile/-54.html  ฟ้อนรำพื้นเมืองที่เป็นที่นิยมคือรำวง ซึ่งเป็นการแสดงประจำชาติของลาวที่มีลักษณะร่วมกับรำวงในไทยและกัมพูชา นิยมเล่นในงานฉลองรื่นเริงต่างๆMansfield, S. and Koh, M. (2008). Cultures of the world: laos. Tarrytown, NY: Marshall Cavendish Corp.

 ลำเรื่อง 
ลำเรื่องเป็นหมอลำประเภทหนึ่ง โดยหมอลำผู้ขับร้องจะแต่งตัวและแสดงท่าทางประกอบได้หลากหลาย เรื่องราวที่แสดงมีหลากหลาย เช่นนิทานชาดก ไปจนถึงโครงการพัฒนาและปัญหาในชุมชน ดนตรีที่ใช้บรรเลงประกอบมีหลากหลายทั้งดนตรีคลาสสิกและดนตรีสมัยใหม่ ขึ้นกับลักษณะของเรื่องที่จะเล่าClewley, J. (2001). 'Laos: beyond our khaen.' World music: latin and north america, caribbean, india, asia and pacific. (II ed.) Broughton, S., Duane, O., McConnachie, J. (ed.) New York, NY: Penguin Putnam.
# ตำบลไทยชนะศึก
ไทยชนะศึก เป็นตำบลหนึ่งในอำเภอทุ่งเสลี่ยม จังหวัดสุโขทัย ทั้งพื้นที่ของตำบลบริหารโดยองค์การบริหารส่วนตำบลไทยชนะศึก

 ประวัติ 
 พ.ศ. 2482 อยู่ตำบลบ้านใหม่ อำเภอสวรรคโลก จังหวัดสุโขทัย
 พ.ศ. 2483 อยู่ในตำบลบางขลัง อำเภอสวรรคโลก จังหวัดสุโขทัย
 พ.ศ. 2485 อยู่ในตำบลนาทุ่ง อำเภอสวรรคโลก จังหวัดสุโขทัย
 31 สิงหาคม พ.ศ. 2500 ประกาศกระทรวงมหาดไทย ลงวันที่ 29 สิงหาคม พ.ศ. 2500 ตั้งตำบลไทยชนะศึก กิ่งอำเภอทุ่งเสลี่ยม อำเภอสวรรคโลก จังหวัดสุโขทัย

 ภูมิประเทศ 
 ทิศเหนือ ติดกับตำบลบ้านแก่ง อำเภอศรีสัชนาลัย จังหวัดสุโขทัย
 ทิศใต้ ติดกับตำบลบ้านใหม่ไชยมงคล อำเภอทุ่งเสลี่ยม จังหวัดสุโขทัย
 ทิศตะวันออก ติดกับตำบลเขาแก้วศรีสมบูรณ์ อำเภอทุ่งเสลี่ยม จังหวัดสุโขทัย
 ทิศตะวันตก ติดกับตำบลทุ่งเสลี่ยม (เทศบาลตำบลทุ่งเสลี่ยม, องค์การบริหารส่วนตำบลทุ่งเสลี่ยม) อำเภอทุ่งเสลี่ยม จังหวัดสุโขทัย

 การปกครอง 
 หมู่ที่ 1 บ้านท่าต้นธง
 หมู่ที่ 2 บ้านแม่ทุเลา
 หมู่ที 3 บ้านคลองสำราญ
 หมู่ที่ 4 บ้านฝั่งหมิ่น
 หมู่ที่ 5 บ้านหนองหมื่นชัย
 หมู่ที่ 6 บ้านธารชะอม
 หมู่ที่ 7 บ้านหนองหญ้าปล้อง
 หมู่ที่ 8 บ้านราษฎร์ร่วมจิต
 หมู่ที่ 9 บ้านสำราญราษฎร์
 หมู่ที่ 10 บ้านแม่ทุเลาพัฒนา
 หมู่ที่ 11 บ้านท่าต้นธงพัฒนา
 ประชากร 
องค์การบริหารส่วนตำบลไทยชนะศึก มีประชากรทั้งหมด 8,269 คน
 เศรษฐกิจ 
 ชาวไร่ชาวนา
 สัตว์เลี้ยง
 หนึ่งตำบล หนึ่งผลิตภัณฑ์ การจักสานใบตาล การทอผ้า แปรรูปผ้า  น้ำพริกลาบ พริกแกง
 เกษตรกรรม  ลำไย แตงโม แตงไทย ข้าว ถั่วเขียว
 การทำงานต่างประเทศ
 การคมนาคม 
 ทางหลวงแผ่นดินหมายเลข 1048
 ทางหลวงแผ่นดินหมายเลข 4008
 ท่าอากาศยานสุโขทัย ระยะทาง 39 กิโลเมตร
 สถานีรถไฟสวรรคโลก ระยะทาง 29 กิโลเมตร
 สถาที่สำคัญ 
 สำนักสงฆ์ดอยแม่ทุเลา (เขาตีนกา)
 วัดแม่ทุเลา (วัดน้ำล้อม)
 สำนักปฏิบัติธรรมคีรีสำราญ (วัดบน)
 วัดพระร่วงเจ้าประทานพร (หนองหญ้าปล้อง)
 วัดคลองสำราญ (วัดล่าง)
 วัดท่าต้นธงชัย
 วัดธารชะอม
 วัดฝั่งหมิ่น
 วัดหนองหมื่นชัย
# เบอตง (รัฐซาราวัก)
เบอตง  เป็นเมืองหนึ่งในเขตเบอตง รัฐซาราวัก ประเทศมาเลเซีย มีชื่อเสียงเรื่อง เรือนยาว (รูมะฮ์ปันจัง) และวัฒนธรรมอันรุ่มรวยของชนพื้นเมือง ที่นี่มีประชากร 60,298 คน ส่วนใหญ่เป็นชาวมลายู (โอรังลาอุต), อีบัน, จีน และอื่น ๆ
# ประธานาธิบดีฟิลิปปินส์
ประธานาธิบดีฟิลิปปินส์  หรือเรียกอย่างเป็นทางการว่า ประธานาธิบดีแห่งสาธารณรัฐฟิลิปปินส์ เป็นประมุขแห่งรัฐและหัวหน้ารัฐบาลของสาธารณรัฐฟิลิปปินส์ ประธานาธิบดีเป็นผู้นำของฝ่ายบริหารของรัฐบาลฟิลิปปินส์และเป็นผู้บัญชาการทหารแห่งกองทัพฟิลิปปินส์ ประธานาธิบดีฟิลิปปินส์ในภาษาฟิลิปีโนจะเรียกว่า Ang Pangulo หรือเรียกอย่างเป็นทางการว่า Presidente

อำนาจและหน้าที่
ประธานฝ่ายบริหาร
ภายใต้มาตรา 7 วรรคที่ 1 ของรัฐธรรมนูญแห่งสาธารณรัฐฟิลิปปินส์ ประธานาธิบดีเป็นหัวหน้าฝ่ายบริหารของรัฐบาล ซึ่งรวมถึงคณะรัฐมนตรีและหน่วยงานริหาร อำนาจบริหารเป็นของประธานาธิบดีเพียงผู้เดียว

มาตรา 19 ให้อำนาจประธานาธิบดีที่จะผ่อนปรน ปรับลด และอภัยโทษ และยกเงินค่าปรับและค่าสินไหมหลังจากที่คดีถูกพิพากษาโดยศาลถึงที่สุดแล้ว ยกเว้นเมื่อประธานาธิบดีอยู่ระหว่างถูกฟ้องร้อง

มาตรา 20 ให้ประธานาธิบดีในการทำสนธิสัญญาหรือกู้ยืมเงินจากต่างประเทศในนามของสาธารณรัฐฟิลิปปินส์ด้วยความเห็นชอบของคณะกรรมการการเงินระหว่างประเทศและภายใต้ข้อจำกัดของกฎหมาย

ปรธานาธิบดี ยังเป็นผู้กำกับดูแลหน่วยการบริหารราชการส่วนท้องถิ่น

ผู้บัญชาการทหาร
มาตรา 7 วรรคที่ 18 ของรัฐธรรมนูญ "ประธานาธิบดีเป็นผู้บัญชาการทหารแห่งกองทัพฟิลิปปินส์" ในฐานะที่เป็นผู้บัญชาการทหาร ประธานาธิบดีสามารถสั่งการกองกำลังติดอาวุธดังกล่าวเพื่อป้องกันหรือปราบปรามความรุนแรงที่ผิดกฎหมายหรือการจลาจล ในกรณีของการบุกรุกหรือการก่อจลาจลเพื่อความปลอดภัยของประชาชน ประธานาธิบดีอาจใช้ระยะเวลาไม่เกินหกสิบวันระงับสิทธิ์ของคำสั่งของศาลภายใต้กฎอัยการศึก

หมายเหตุ
# เฮนรี สตีล โอลคอต
พันเอก เฮนรี สตีล โอลคอต (; 2 สิงหาคม ค.ศ. 1832 – 17 กุมภาพันธ์ ค.ศ. 1907) เป็นข้าราชการทหาร นักหนังสือพิมพ์ และนักนิติศาสตร์ชาวอเมริกันซึ่งเป็นผู้ร่วมก่อตั้งและเป็นประธานคนแรกแห่งสมาคมเทวปรัชญา

โอลคอตเป็นผู้มีชื่อเสียงชาวอเมริกาเชื้อสายยุโรปคนแรกที่เข้ารีตเป็นพุทธศาสนิกชน การต่าง ๆ ที่เขาปฏิบัติในภายหลังในฐานะประธานสมาคมเทวปรัชญานั้นมีส่วนช่วยฟื้นฟูการศึกษาพุทธศาสนา โอลคอตยังชื่อว่าเป็นนักนวนิยมทางพุทธที่ลงทุนลงแรงไปในการตีความพุทธศาสนาผ่านมุมมองแบบตะวันตก

นอกจากนี้ เขายังเป็นหัวเรือในการฟื้นฟูพุทธศาสนาในประเทศศรีลังกา จึงได้รับการยกย่องเรื่องนี้ในประเทศศรีลังกา โดยชาวศรีลังกากล่าวขานกันว่า เขา "เป็นวีรบุรุษคนหนึ่งซึ่งฝ่าฝันเพื่อเอกราชของเรา และเป็นนักบุกเบิกการรื้อฟื้นทางศาสนา ชาตินิยม และวัฒนธรรมในยุคปัจจุบัน"

โอลคอตนั้นเกิดในครอบครัวคริสต์เพรสไบทีเรียน (Presbyterian) ที่เคร่งครัด ในเมืองออเรนจ์ รัฐนิวเจอร์ซีย์ เขาเดินทางและเริ่มงานของเขาเพราะเหตุการณ์ที่เกิดขึ้นในเมืองปานะดุระ ประเทศศรีลังกา และเพียงเพราะหนังสือพิมพ์ Times Of Ceylon จาก ดร.เจมส์ มาร์ติน พีเบิลส์ ที่นำไปให้ เพื่อหน้าที่ของเขา และคนสำคัญจากส่วนต่าง ๆ ของโลก เขาเดินทางมาถึงประเทศศรีลังกาเมื่อวันที่ 21 พฤษภาคม ค.ศ. 1880 โดยที่ ภารกิจของพันเอกเฮนรี สตีล โอลคอต มีดังนี้
 ศึกษาพระพุทธศาสนาจากพระศรีสุมังคลเถระ (พระอาจารย์ของท่าน อานาคาริกธรรมปาละ)
 เข้าพิธีปฏิญานตนเป็นพุทธมามกะกับพระธัมมารามเถระ ณ วัด วิชยานันทวิหาร
 ก่อตั้งโรงเรียนพระพุทธศาสนา(ธรรมราชวิทยาลัย)เพื่อฟื้นฟูศาสนาที่กำลังเสื่อมโทรมในศรีลังกา
 เป็นผู้เรียกร้องให้ล้มเลิกคำสั่งห้ามการเฉลิมฉลองวันวิสาขบูชาในประเทศศรีลังกา
 เป็นผู้ประดิษฐ์ธงศาสนาขึ้นใช้ในสากล โดยนำแถบสีสัญลักษณ์แห่งฉัพพรรณรังสีมาประกอบ

ชาวต่างประเทศเชื่อว่าเขาเป็นชาวต่างชาติคนเดียวที่รัฐบาลศรีลังกามีมติให้สร้างอนุสาวรีย์ไว้เป็นอนุสรณ์
# กัวลาเตอเริงกานู
กัวลาเตอเริงกานู 1 กันยายน 2565. หรือ กัวลาตรังกานู  เป็นเมืองหลวงและเมืองใหญ่ที่สุดของรัฐตรังกานู ประเทศมาเลเซีย  ตั้งอยู่ทางชายฝั่งทะเลจีนใต้ทางตะวันออกเฉียงเหนือของประเทศ ห่างจากกัวลาลัมเปอร์ราว 500 กิโลเมตร มีประชากร 406,317 คนMalaysia - largest cities and towns and statistics of their population, World Gazetter

ในอดีตที่นี่เคยเป็นเมืองท่าที่ค้าขายกับประเทศจีน ทำให้ที่นี่มีประชาชนที่เชื้อสายจีนเข้ามาตั้งรกรากเป็นจำนวนมาก แต่ต่อมาการค้าขายมักติดต่อไปยังเมืองมะละกา การค้าในกัวลาเตอเริงกานูจึงลดความสำคัญลงไป

กัวลาเตอเริงกานูเป็นที่รู้จักในฐานะเป็นที่ตั้งของห้องแถวในชุมชนชาวจีนอายุกว่าร้อยปี ซึ่งเคยถูกคุกคามจากการรื้อถอน ภายหลังหมู่บ้านดังกล่าวจึงถูกขึ้นบัญชีของกองทุนอนุสรณ์สถานโลกในปี ค.ศ. 1998Azura Abas, "19th century trading post at Kampung Cina: Heritage value gets it listed on 100 Most Endangered Sites," New Straits Times, February 20, 2000, p. 7. ซึ่งมีความพยายามให้ประชาชนในท้องถิ่นอนุรักษ์หมู่บ้านแห่งนี้ต่อไปWorld Monuments Fund - Kampung Cina River Frontage
# มหาศึกชิงบัลลังก์ (บันเทิงคดี)
มหาศึกชิงบัลลังก์  เป็นชุดนวนิยายแฟนตาซีระดับสูง เขียนโดย จอร์จ อาร์. อาร์. มาร์ติน ผู้ประพันธ์นวนิยายและผู้เขียนบทภาพยนตร์ชาวอเมริกัน เริ่มชุดในปี 2534 และจัดพิมพ์เกมล่าบัลลังก์ซึ่งเป็นเล่มแรก ในปี 2539 มาร์ตินค่อย ๆ ขยายไตรภาคที่วางโครงไว้เดิมเป็นเจ็ดเล่ม เล่มห้า มังกรร่อนระบำ (A Dance with Dragons) ใช้เวลาเขียนห้าปีกระทั่งจัดพิมพ์ในปี 2554 ขณะนี้ เล่มหก ชื่อ The Winds of Winter อยู่ระหว่างการเขียน

เรื่องราวของมหาศึกชิงบัลลังก์เกิดขึ้นในทวีปสมมติ เวสเทอรอสและเอ็สซอส โดยมีประวัติศาสตร์หลายพันปี บันเทิงคดีชุดนี้บอกเล่าในตัวละครมุมมองบุคคลที่สาม ซึ่งมีจำนวนมากถึง 31 ตัวละครจนถึงเล่มห้า เกี่ยวข้องกับสามเรื่องราว ได้แก่ บันทึกเหตุการณ์สงครามระหว่างราชวงศ์หลายตระกูลเพื่อชิงการควบคุมเวสเทอรอส ภัยคุกคามจากอมนุษย์เหนือธรรมชาติที่จำศีลอยู่ซึ่งอาศัยอยู่พ้นกำแพงน้ำแข็งมหึมาทางพรมแดนทิศเหนือของเวสเทอรอส และความทะเยอทะยานของเดเนอริส ทาร์แกร์เรียน พระราชธิดาที่ทรงถูกเนรเทศของพระมหากษัตริย์ที่ถูกปลงพระชนม์ในสงครามกลางเมืองไม่นานก่อนพระนางประสูติ ที่จะเสด็จกลับเวสเทอรอสพร้อมด้วยมังกรและอ้างสิทธิ์เหนือราชบัลลังก์อันชอบธรรม

มาร์ตินได้รับแรงบันดาลใจจากเหตุการณ์ในประวัติศาสตร์ อย่างยุคสงครามดอกกุหลาบของอังกฤษ เขาแต่งขัดสัญนิยมของประเภทแฟนตาซีระดับสูง บันเทิงคดีชุดนี้ได้รับการยกย่องสำหรับความสมจริง โดยให้การยุทธ์และเล่ห์การเมืองอยู่เหนือเวทมนตร์ เล่มแรกไม่มีเวทมนตร์ในทางปฏิบัติเลย แต่เวทมนตร์เริ่มมีอยู่มากขึ้นในแต่ละเล่ม ความรุนแรง เพศสภาพและความกำกวมทางจริยธรรมมักถูกแสดงโดยตัวละครที่ออกชื่อกว่าหนึ่งพันตัวละคร ตัวละครหลักมักถูกฆ่าเพื่อที่ผู้อ่านไม่สามารถวางใจว่าผู้ที่สมเป็นวีรบุรุษอยู่รอดปลอดภัย โครงสร้างหลายมุมมองทำให้สามารถสำรวจตัวละครได้จากหลายด้าน เพื่อที่ผู้ที่สมเป็นตัวโกงจะได้ให้มุมมองของตนบ้าง ตรงกันข้ามกับการเล่าเรื่องคนเดียว โครงสร้างนี้สามารถเสนอสารสนเทศที่ชวนให้ไขว้เขวเพราะถูกการตีความเหตุการณ์ของตัวละครแต่ละตัวบิดเบือนไป แทนที่จะเป็นการนำเสนอข้อเท็จจริงอย่างแท้จริง มหาศึกชิงบัลลังก์ยังได้รับการวิจารณ์เชิงวิพากษ์จากการพรรณนาถึงหญิงและศาสนาที่หลากหลาย

แม้ทีแรกจะจัดพิมพ์โดยไม่มีการโฆษณายิ่งใหญ่ ปัจจุบันหนังสือในชุดขายได้กว่า 15 ล้านเล่มทั่วโลก และได้รับการแปลเป็นภาษาต่าง ๆ กว่า 20 ภาษา เล่มสี่และเล่มห้าขึ้นอันดับหนังสือขายดีเดอะนิวยอร์กไทมส์ทันทีที่วางจำหน่าย ในบรรดางานดัดแปลงจำนวนมากมีนวนิยายขนาดสั้น ซีรีส์ทางโทรทัศน์ มหาศึกชิงบัลลังก์ ทางเอชบีโอ การดัดแปลงเป็นหนังสือการ์ตูน ตลอดจนเกมไพ่ เกมกระดานและวิดีโอเกมต่าง ๆ
# การสังหารหมู่ที่บอสตัน
การสังหารหมู่ที่บอสตัน หรือที่ชาวอังกฤษเรียกว่า อุบัติการณ์ที่ถนนคิง เป็นอุบัติการณ์เมื่อวันที่ 5 มีนาคม 1770 ซึ่งทหารแห่งกองทัพอังกฤษสังหารพลเรือนห้าคน และทำให้อีกหกคนได้รับบาดเจ็บ ขณะนั้นทหารอังกฤษประจำอยู่ในบอสตัน เมืองหลวงของจังหวัดอ่าวแมสซาชูเซตส์ ตั้งแต่ปี 1768 เพื่อคุ้มครองและสนับสนุนข้าราชการอาณานิคมที่พระมหากษัตริย์ทรงแต่งตั้ง ที่มีหน้าที่บังคับใช้กฎหมายของรัฐสภาที่ไม่ได้รับความนิยม ท่ามกลางความสัมพันธ์อันตึงเครียดที่ดำเนินมาระหว่างประชาชนกับทหาร เกิดฝูงชนวุ่นวายรอบตัวทหารยามอังกฤษนายหนึ่ง ผู้ถูกละเมิดและก่อกวนด้วยวาจา ต่อมา มีทหารอีกแปดนายมาร่วมด้วย ซึ่งถูกข่มขู่ด้วยวาจาและขว้างปาวัตถุใส่ พวกเขายิงปืนเข้าไปในฝูงชน โดยไม่ได้รับคำสั่ง ทำให้มีผู้เสียชีวิตทันทีสามคน และมีผู้ได้รับบาดเจ็บอีกจำนวนหนึ่ง จากนั้นมีผู้เสียชีวิตจากบาดแผลอีกสองคน

ฝูงชนสลายตัวในที่สุด หลังรักษาการแทนผู้ว่าราชการ โธมัส ฮัทชินสัน (Thomas Hutchinson) สัญญาว่าจะมีการสอบสวน แต่กลับมีการแก้ไขในวันรุ่งขึ้น โดยถอนทหารไปยังเกาะแคสเทล ทหารแปดนาย นายทหารหนึ่งนาย และพลเรือนสี่คนถูกจับและตั้งข้อหาฆ่าคน จอห์น อดัมส์ ทนายความและอนาคตประธานาธิบดีสหรัฐ แก้ต่างให้จำเลย ทำให้ทหารหกนายถูกปล่อยตัว ขณะที่อีกสองนายถูกพิพากษาลงโทษฐานทำให้คนตายโดยไม่เจตนาและได้รับโทษเบาลง โทษที่ผู้มีความผิดฐานทำให้คนตายโดยไม่เจตนาได้รับ คือ การตีตราที่มือ 

การพรรณนา รายงานและโฆษณาชวนเชื่อเกี่ยวกับเหตุการณ์ ที่โดดเด่น คือ ภาพพิมพ์ลายแกะสีที่สร้างสรรค์โดย พอล รีเวียร์ (ดูขวามือ) ยิ่งทวีความตึงเครียดทั่วทั้งสิบสามอาณานิคม เหตุการณ์นี้ถูกมองอย่างกว้างขวางว่าเป็นการเกริ่นการณ์การปะทุสงครามปฏิวัติอเมริกาอีกห้าปีให้หลัง
# เกมล่าบัลลังก์
เกมล่าบัลลังก์  เป็นนิยายเล่มแรกในชุดมหาศึกชิงบัลลังก์ เป็นนวนิยายแฟนตาซีระดับสูง เขียนโดยจอร์จ อาร์ อาร์ มาร์ติน นักเขียนชาวอเมริกา ตีพิมพ์ครั้งแรก 6 สิงหาคม 1996 ได้รับรางวัล Locus Award ปี 1997 และได้รับการเสนอชื่อเข้าชิงรางวัล Nebula Award ปี 1998 และรางวัล World Fantasy Award ปี 1997 ได้เป็นหนังสือนิวยอร์กไทม์เบสท์เซลเลอร์เมื่อมกราคม 2011 และขึ้นเป็นอันดับ 1 เมื่อ กรกฎาคม 2011

ฉบับภาษาไทยจัดพิมพ์โดยสำนักพิมพ์แพรว โดยแยกเป็น 2 เล่ม ใช้ชื่อว่า เกมล่าบัลลังก์ 1.1 และ เกมล่าบัลลังก์ 1.2
หมวดหมู่:วรรณกรรมในปี พ.ศ. 2539
หมวดหมู่:หนังสือในชุดมหาศึกชิงบัลลังก์
หมวดหมู่:นวนิยายแฟนตาซี
# ธรรมราชวิทยาลัย
ธรรมราชวิทยาลัย  เป็นโรงเรียนชายล้วนในเมืองกัณฏี ประเทศศรีลังกา ก่อตั้งขึ้นเมื่อ 30 มิถุนายน ค.ศ. 1887 โดย เฮนรี สตีล โอลคอต  ธรรมราชวิทยาลัยเป็นโรงเรียนสอนศาสนาพุทธที่มีครูผู้สอนประมาณ 175 คน และนักเรียนประมาณ 4,500 คน  ดำเนินการสอนตั้งแต่เกรด 1 ถึง 13 (เทียบเท่า ป.1 ถึง ม.6 และอนุปริญญา) ศิษย์เก่าของโรงเรียนนี้เรียกว่า ราชัน ผู้มีชื่อเสียงหลายคนก็เคยสำเร็จการศึกษาจากโรงเรียนนี้ อาทิ วิลเลียม โคปัลลวะ (ประธานาธิบดีคนแรกของศรีลังกา), A. E. Goonesinha, T.B Kehelgamuwa

ธรรมราชวิทยาลัยตั้งอยู่บนเนินเขาธรรมราช บนเนื้อที่ 54 เอเคอร์ (~136.6 ไร่) มากกว่ากึ่งหนึ่งของพื้นที่เนินเขา
# พระคุณานันทเถระ
พระคุณานันทะเถระ เป็นพระชาวศรีลังกา ในปฐมวัยมีชื่อว่า ไมเคิล มารดาชื่อ มัลโด สิลวา บิดาชื่อ ไอเนริส แมนดิส บิดาเสียชีวิตปัจจุบันทันด่วนเมื่อไมเคิลยังเล็กรศ.ชูศักดิ์ ทิพย์เกษร,พระพุทธศาสนาในศรีลังกา, (กรุงเทพมหานคร :หจก เชน ปริ้นติ้ง 2551)  เด็กชายไมเคิลบวชเป็นสามเณรเมื่ออายุ 12 ขวบที่วัดกุมารมหาวิหาร ลังกากุมาร,ตามรอยพระอุบาลีไปฟื้นฟูพระศาสนาที่ศรีลังกา,(กรุงเทพมหานคร : มปพ, 2552)  โดยความอุปถัมภ์ของดาเนียล วิชัยสุริยะ ในวัยบอกหนังสือ ร่ำเรียนทั้งหนังสือไบเบิล และวิชาพุทธศาสนา ผลงานของท่านเป็นที่แพร่หลายโดย พันเอกเฮนรี สตีล โอลกอตต์และจากหนังสือพิมพ์ Times of Ceylonคุณานันทเถระ ผู้กอบกู้พระพุทธศาสนาในศรีลังกา ในขณะนั้น

 ผลงานในพระพุทธศาสนาISBN 974 8961 84 2 
 ดำเนินงานการศึกษาของวิทยาลัยสงฆ์วิทโยทัยในเมืองโคลัมโบ
 คัดค้านการทำลายเจดีย์ศาสนสถานเก่าแก่ในเมืองอนุราธปุระ ของพระเจ้าวัฏฏคามินี
 การอภิปรายแก้ข้อสงสัยกรณีศาสนาพุทธ ในปี พ.ศ. 2416

 ผลงานหนังสือ 
 พุทธธรรมคำถาม
 ชำแหละคริสตธรรม ,พิฆาตศาสนาคริสต์ (พิมพ์เมื่อ พ.ศ. 2405)
 สัมมาทิฐิ (พิมพ์เมื่อ พ.ศ. 2406)
 สัทธรรมสงเคราะห์ ,สัตยมรรค (พิมพ์เมื่อ พ.ศ. 2410)
 วิภัชชวาท ,กาพยเสขะ(พิมพ์เมื่อ พ.ศ. 2415)
 พระพุทธศาสนาในธิเบต (พิมพ์เมื่อ พ.ศ. 2422)
 มิลินทปัญหาฉบับภาษาสิงหล(พิมพ์เมื่อ พ.ศ. 2419)
 ชาดก 550 ชาติ (พิมพ์เมื่อ พ.ศ. 2424)
 ข้ออ้างประวัติ
# ม่านเหล็ก
ม่านเหล็ก  เป็นสัญลักษณ์ของความขัดแย้งทางอุดมการณ์และพรมแดนเชิงกายภาพที่แบ่งทวีปยุโรปออกเป็นสองพื้นที่ นับแต่สงครามโลกครั้งที่สองยุติในปี 2488 ถึงสงครามเย็นสิ้นสุดในปี 2534 สหภาพโซเวียตตั้งม่านเหล็กขึ้นเพื่อปิดกั้นตนเอง รัฐในภาวะพึ่งพิง และพันธมิตรยุโรปกลางจากการติดต่ออย่างเปิดเผยกับตะวันตกและพื้นที่ที่มิใช่คอมมิวนิสต์ ด้านตะวันออกของม่านเหล็กเป็นประเทศที่เชื่อมต่อกับหรือได้รับอิทธิพลจากอดีตสหภาพโซเวียต ทั้งสองด้านของม่านเหล็ก รัฐต่าง ๆ พัฒนาพันธมิตรทางเศรษฐกิจและการทหารระหว่างประเทศของตนเอง ดังนี้
 ฝั่งตะวันออกของม่านเหล็ก ตั้งสภาความช่วยเหลือซึ่งกันและกันทางเศรษฐกิจและสนธิสัญญาวอร์ซอ โดยมีสหภาพโซเวียตเป็นประเทศผู้นำ
 ฝั่งตะวันตกของม่านเหล็ก ตั้งประชาคมยุโรปและองค์การสนธิสัญญาป้องกันแอตแลนติกเหนือ โดยมีสหรัฐอเมริกาเป็นประเทศผู้นำ

ทางกายภาพ ม่านเหล็กมีรูปแบบเป็นการป้องกันพรมแดนระหว่างประเทศยุโรปในใจกลางทวีป พรมแดนที่โดดเด่นที่สุดเป็นกำแพงเบอร์ลินและจุดตรวจชาร์ลี ซึ่งเป็นสัญลักษณ์ของม่านเหล็กทั้งหมด

เหตุการณ์ซึ่งรื้อถอนม่านเหล็กเริ่มต้นจากความไม่พอใจในโปแลนด์Sorin Antohi and Vladimir Tismăneanu, "Independence Reborn and the Demons of the Velvet Revolution" in Between Past and Future: The Revolutions of 1989 and Their Aftermath, Central European University Press. ISBN 963-9116-71-8. p.85. ตามมาด้วยในฮังการี สาธารณรัฐประชาธิปไตยเยอรมนี (เยอรมนีตะวันออก) บัลแกเรีย เชโกสโลวาเกียและโรมาเนีย โรมาเนียเป็นเพียงประเทศเดียวในยุโรปที่โค่นระบอบคอมมิวนิสต์ด้วยกำลังPiotr Sztompka, preface to Society in Action: the Theory of Social Becoming, University of Chicago Press. ISBN 0-226-78815-6. p. x.
# การตรวจมาตรฐานสูงสุด
ในทางการแพทย์และสถิติ การตรวจมาตรฐานสูงสุด  คือการตรวจวินิจฉัยทางการแพทย์ที่ดีที่สุดภายใต้เงื่อนไขที่เหมาะสม ทั้งนี้อาจไม่ใช่การตรวจที่วินิจฉัยโรคได้แม่นยำที่สุดก็ได้ เช่น สำหรับบางโรคที่การวินิจฉัยที่ดีที่สุดคือการตรวจศพ การตรวจมาตรฐานสูงสุดในโรคนั้นจึงอาจเป็นอย่างอื่นที่แม่นยำน้อยกว่า เป็นต้น
# ...เบบีวันมอร์ไทม์
...เบบีวันมอร์ไทม์  อาจหมายถึง
 ...เบบีวันมอร์ไทม์ (เพลง) เพลงของบริตนีย์
 ...เบบีวันมอร์ไทม์ (อัลบั้ม) อัลบั้มแรกของบริตนีย์
 ...เบบีวันมอร์ไทม์ทัวร์ คอนเสิร์ตเปิดตัวบริตนีย์
 ฮิตมีเบบีวันมอร์ไทม์ รายการโทรทัศน์ในสหราชอาณาจักร
# ปิยพันธุ์ รัตนะ
ปิยพันธุ์ รัตนะ โค้ชดมหวังท่าเรือคว่ำแบงค็อกทีมแรก ลุ้น แบงค์ ก้อ ช่วยทีม : SMMOnline.net เกิดวันที่ 16 กรกฎาคม พ.ศ. 2528 เป็นกองหลังฟุตซอลชาวไทย และปัจจุบันเป็นสมาชิกของฟุตซอลทีมชาติไทย ชุดรองแชมป์ฟุตซอลชิงแชมป์เอเชีย 2012บิ๊กท่าเรือชม 4 แข้งทีมชาติสร้างชื่อเสียงให้ประเทศ : SMMOnline.net และชุดฟุตซอลชิงแชมป์โลก 2012เสริมทัพ 3 แข้งใหม่ฟุตซอลภูเก็ต ลั่นเกาะหัวตารางข่าวลัดเลาะโต๊ะเล็กโลก...ใบเหลืองเจ้ากรรม - Siamrath.co.thรายชื่อ 14 นักเตะฟุตซอลทีมชาติไทย ชุดสู้ศึกฟุตซอลโลก 2012 เขามักได้รับเลือกเป็นผู้เล่น 5 คนแรกทั้งยังมีผลงานในเกณฑ์ที่ดี จนได้รับการทาบทามจากปฐวีกรณ์ รื่นเสือ หรือโค้ชแอน ให้มาร่วมทีมฟุตซอลนนทบุรี ก่อนที่จะเข้าร่วมทีมการท่าเรือไทยในภายหลังปิยพันธุ์ รัตนะ ยก “เจ้าอาร์ม” ตัวเต็งคว้านักฟุตซอลยอดเยี่ยม

 ประวัติ 
ในเดือนมีนาคม พ.ศ. 2555 ปิยพันธุ์ได้เข้าแข่งขันฟุตซอลร่วมกับทีมนนทบุรีในการแข่งขันกีฬาแห่งชาติ ครั้งที่ 40 ต่อมา ในวันที่ 22 เมษายน ปิยพันธุ์ได้ร่วมกับทีมชาติไทยเข้าแข่งขันฟุตซอลชิงแชมป์อาเซียน 2012 โดยได้พบกับทีมชาติติมอร์-เลสเต ซึ่งเขาเป็นหนึ่งในผู้มีส่วนช่วยทำประตูให้แก่ทีมชาติไทยฟุตซอลไทยโหดไม่เลิกรัวติมอร์ 19-1 ลิ่วตัดเชือกศึกชิงอาเซียนชัวร์ : มติชนออนไลน์ จากนั้น ในวันที่ 29 กันยายน ของปีเดียวกันนี้ ปิยพันธุ์ได้รับเลือกเป็นหนึ่งในผู้เล่นหลักของการท่าเรือไทย เข้าแข่งขันรายการฟุตซอลปากน้ำโปรเฟสชันนอลคัพ 2012 รอบรองชนะเลิศท่าเรือเฮ ปิยพันธ์พร้อมลงดวลลำปางศึกฟุตซอลปากน้ำ : SMMOnline.net  ในเดือนตุลาคม ปิยพันธุ์เข้าแข่งขันนัดอุ่นเครื่องรายการออลสตาร์ฟุตซอลเฟสติวัล ที่ศูนย์เยาวชนไทย-ญี่ปุ่นดินแดง เมื่อครั้งที่พบกับทีมชาติปานามาโต๊ะเล็กไทยฟอร์มยังไม่ฟื้นอุ่นพ่ายปานามา 5-7 และในวันที่ 7 พฤศจิกายน เขาได้เข้าแข่งขันฟุตซอลชิงแชมป์โลก 2012 โดยได้ลงแข่งขันในนาทีที่ 6 ซึ่งได้พบกับทีมชาติปารากวัยไทยพ่าย 2-3 ลุ้นอันดับ 3 ที่ดีสุด, ยูเครนถล่ม 6-1 วันที่ 25 พฤศจิกายน ปิยพันธุ์เข้าแข่งขันให้แก่ทีมการท่าเรือไทยในการแข่งขันไทยแลนด์ฟุตซอลพรีเมียร์ลีก 2012–2013 โดยเขาได้มีส่วนช่วยให้ทีมของเขาชนะทีมราชนาวีที่ 3–2 ประตูการท่าเรือฯเฉือนนาวีสุดมัน 3-2 ปิดท้ายสุดสัปดาห์ : SMMOnline.net

วันที่ 7 มกราคม พ.ศ. 2556 ปิยพันธุ์ได้รับเลือกเป็นตัวแทนทีมชาติไทยเข้าแข่งขันฟุตซอลนัดอุ่นเครื่อง เมื่อครั้งที่พบกับทีมชาติอิตาลีโต๊ะเล็กไทยแบโผ 12 ขุนพลเตรียมอุ่นเครื่องอิตาลี นอกจากนี้ เขายังได้รับเลือกเข้าแข่งขันให้แก่ทีมชาติไทยในการแข่งขันเอเชียนอินดอร์-มาร์เชียลอาร์ตสเกมส์ 2013 ที่อินชอน ประเทศเกาหลีใต้ฟุตซอลตบเท้ารายงานตัวคึกคัก ลุยศึกอินดอร์ฯอินชอน - ข่าวไทยรัฐออนไลน์ฟุตซอลชายเรียก 22 แข้งรายงานตัว เตรียมศึกอินชอนเกมส์เรียก 22 แข้งฟุตซอลรายงานตัว-ดาวดังอยู่ครบ
# บูกิตกายูฮีตัม
บูกิตกายูฮีตัม ("ภูเขาไม้ดำ") หรือ ควนไม้ดำ เป็นเมืองหนึ่งของรัฐเกอดะฮ์ ประเทศมาเลเซีย ตั้งอยู่ทางตอนบนของประเทศใกล้กับเมืองจังโหลน และติดกับชายแดนไทยด่านจังโหลน ตำบลสำนักขาม อำเภอสะเดา จังหวัดสงขลา

บูกิตกายูฮีตัม เป็นปลายทางด้านทิศเหนือของทางด่วนเหนือ–ใต้ในมาเลเซีย ซึ่งปลายทางด้านทิศใต้ของถนนสายดังกล่าวอยู่ที่นครโจโฮร์บะฮ์รู รัฐยะโฮร์ ทางใต้ของประเทศ ซึ่งเป็นที่ตั้งของจุดผ่านแดนไปสิงคโปร์ อย่างไรก็ตามทางด่วนเหนือ–ใต้ในบูกิตกายูฮีตัมก็เชื่อมต่อเข้ากับถนนเพชรเกษมของไทย และสามารถเดินทางต่อมายังกรุงเทพมหานครได้

 ด่านชายแดน 
ด่านชายแดนเปิดให้บริการทุกวันระหว่าง 5 นาฬิกาถึง 23 นาฬิกา ตามเวลาประเทศไทย (6 นาฬิกาถึงเที่ยงคืนตามเวลามาเลเซีย) สำหรับยานพาหนะขนาดเล็ก ส่วนด่านสำหรับยานพาหนะขนส่งสินค้าเปิดให้งาน 24 ชั่วโมงตั้งแต่วันที่ 18 มิถุนายน ค.ศ. 2019 โดยมีระยะเวลาทดลองใช้สามเดือน

 ภาพ
# อลิสา วัชรสินธุ
ศาสตราจารย์ แพทย์หญิง อลิสา วัชรสินธุ หัวหน้าหน่วยจิตเวชเด็ก ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย เป็นคนไทยคนแรกที่ได้รับรางวัล Fellowship of the Royal College OF psychiatrists United Kingdom ซึ่งเป็นรางวัลที่มอบให้แก่ผู้ทำประโยชน์ทางด้านจิตเวชศาสตร์ต่อเนื่องเป็นเวลา 10 ปี

 ประวัติ 
ศาสตราจารย์ แพทย์หญิง อลิสา วัชรสินธุ เป็นบุตรีของศาสตราจารย์ นายแพทย์ อรรถสิทธิ์ เวชชาชีวะ กับ ศาสตราจารย์ แพทย์หญิงสดใส เวชชาชีวะ และเป็นพี่สาวคนโตของอภิสิทธิ์ เวชชาชีวะกรรมการ และรองประธานกรรมการ บริษัท สหพัฒนพิบูล จำกัด (มหาชน) นายกรัฐมนตรีไทยคนที่ 27 และงามพรรณ เวชชาชีวะ นักเขียน

สมรสกับ ศ.นพ.สุทธิพงศ์ วัชรสินธุ ผู้ช่วยเลขาธิการสภากาชาดไทย ฝ่ายการแพทย์ อดีตคณบดีคณะแพทยศาสตร์ จุฬาลงกรณ์มหาวิทยาลัย และอดีตผู้อำนวยการโรงพยาบาลจุฬาลงกรณ์ สภากาชาดไทย มีบุตรชาย 2 คน คือ อะตอม - พศุตม์ วัชรสินธุ จบการศึกษาด้านเศรษฐศาสตร์ มหาวิทยาลัยเคมบริดจ์ ประเทศอังกฤษ และ ไอติม - พริษฐ์ วัชรสินธุ อดีตโฆษกพรรคก้าวไกล ปัจจุบันเป็นโฆษกพรรคประชาชน

 ประวัติการศึกษา 
ปริญญาตรี แพทยศาสตร์บัณฑิต จุฬาลงกรณ์มหาวิทยาลัย 2529
ประกาศนียบัตร สาขาจิตเวชศาสตร์ 2530
Membership of the Royal College of Psychiatrists (MRCPsych) U.K. 2533 
อนุมัติบัตร สาขาจิตเวชศาสตร์เด็กและวัยรุ่น แพทยสภา 2539

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๑, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒๘, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๔, เล่ม ๑๒๙ ตอนที่ ๒๔ ข หน้า ๑๙๐, ๒๗ มิถุนายน ๒๕๕๕